יעקב הלר

יעקב (קובי) הלר (נולד ב-22 בנובמבר 1977) הוא קצין בצה"ל בדרגת תת-אלוף המכהן כמפקד המרכז לאימונים ביבשה. שימש מפקד עוצבת המפץ, מפקד חטיבת עוז, מפקד החטיבה הדרומית ברצועת עזה, מפקד יחידת דובדבן ומפקד גדס"ר גולני. הלר נולד בירושלים ליאיר ושולה הלר וגדל ביישוב קרני שומרון. למד בישיבה התיכונית בקרני שומרון ובישיבת נווה דקלים ששכנה בגוש קטיף. התגייס לצה"ל בשנת 1997, שובץ בחטיבת גולני והתקבל לסיירת גולני. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לסיירת ומונה למפקד צוות. בשנת 2001 מונה לסגן מפקד הפלוגה המסייעת בגדוד 51. לאחר מכן מונה למפקד פלוגה רובאית בגדוד 51, והוביל אותה במבצעים רבים ביהודה ושומרון, בין היתר במהלך מבצע חומת מגן, ובלחימה בהר דב כנגד חזבאללה. בהמשך שימש כמפקד פלגת לוחמים ביחידת אגוז. במהלך מלחמת לבנון השנייה קטע את לימודיו, והצטרף ליחידת אגוז בלחימה במרון א-ראס ובינת ג'בייל. בהמשך הלחימה שימש כקצין בחפ"ק של חטיבת גולני. לאחר מכן מונה לסגן מפקד גדוד 12 בין השנים 2006–2007. בהמשך שירת כסגן מפקד יחידת אגוז בין השנים 2007–2008. לאחר מכן מונה לראש לשכת ראש אג"ת, אמיר אשל בין השנים 2008–2009. בסיום התפקיד יצא ללימודים בפו"ם. ביוני 2011 הועלה לדרגת סא"ל ומונה למפקד גדס"ר גולני, ושימש בתפקיד עד יוני 2013. במהלך תפקידו החלה לחימה משמעותית באזור גדר המערכת, בין המורדים הסורים לצבא סוריה ברמת הגולן הסורית. הגדוד תחת פיקודו, בנוסף לפעילות המבצעית, החל להעביר פצועים מגבול סוריה להענקת טיפול מציל חיים, כאשר חלקם הועברו לטיפול בבתי חולים בישראל. לימים נקרא מבצע הטיפול בפצועים, שכנות טובה. על הלחימה ברמת הגולן ועל פעולת פינוי הנפגעים מסוריה, קיבל הגדוד ב-30 בדצמבר 2013, את פרס הרמטכ"ל ליחידות מצטיינות. בהמשך שימש כמפקד גדוד הדס בבה"ד 1 בין השנים 2013–2014. לאחר מכן מונה למפקד יחידת דובדבן, ושימש בתפקיד בין השנים 2014–2016, והוביל את היחידה בין היתר במבצע שובו אחים, במבצע צוק איתן, בו השתתפה היחידה תחת פיקודה של חטיבת גבעתי, בכיבוש ח'ירבת אח'זעה שבמרחב ח'אן יונס, ובמהלך אירועי "גודל השעה" במסגרת גל הטרור הפלסטיני. תחת פיקודו, ביצעה היחידה מאות מבצעים, ורשמה הישגים רבים ומשמעותיים בלחימה בטרור בפיקוד המרכז. ב-13 באוקטובר 2016, קיבלה יחידת דובדבן את צל"ש הרמטכ"ל, על פעילותה המבצעית בשנה השנייה לפיקודו על היחידה (2016-2015), ועל פיתוח והטמעת אמצעי לחימה ייעודיים אשר העצימו את האפקטיביות המבצעית. במהלך תפקידו הוכפפה היחידה לחטיבת עוז. ב-18 באוגוסט 2016 הועלה לדרגת אל"ם ומונה למפקד החטיבה הדרומית ברצועת עזה, בתפקיד זה שירת עד 15 באוגוסט 2018. ב-2 בספטמבר 2018 מונה למפקד חטיבת עוז, ושימש בתפקיד עד 22 באוגוסט 2021. ב-9 בספטמבר 2021 הועלה לדרגת תא"ל וב-13 בספטמבר נכנס לתפקידו כמפקד עוצבת המפץ, ושירת בתפקיד זה עד 10 בספטמבר 2023. בסיום תפקידו יצא ללימודים במב"ל. ב-17 ביולי 2023 הוחלט על מינויו למפקד הבא של מל"י. ב-7 באוקטובר 2023, עם תחילת מתקפת הפתע על ישראל, יצא הלר מביתו היישר לדרום להילחם ולפקד על מספר גזרות והציל חיי אזרחים רבים. נלחם בקרבות בבסיס אורים, כיסופים, קרב רעים, ויער רעים בו התקיימה מסיבת הטבע. עם פציעתו של תא"ל רומן גופמן מונה לממלא מקום מפקד מל"י. ב-24 בינואר 2024 מונה הלר באופן רשמי למפקד מל"י. הלר נשוי למיכל ואב לשבעה. בעל תואר ראשון במדע המדינה ומשאבי אנוש מאוניברסיטת אריאל, תואר שני במדע המדינה מאוניברסיטת חיפה ותואר שני נוסף במנהל עסקים מהקריה האקדמית אונו. מדיה וקבצים בנושא יעקב הלר בוויקישיתוף רועי עמוס, פריחת הדובדבן, באתר ישראל היום, 15 באוקטובר 2014 אמיר בוחבוט‏, "בזמן שיורים עלינו, אנחנו רצים ספרינט בחול טובעני", באתר וואלה, 8 באוקטובר 2014 יואב לימור, שומר הגבולות: מח"ט הקומנדו מדבר, באתר ישראל היום, 16 באפריל 2021 נועם אמיר, ‏תא"ל קובי הלר חוזר לסמטאות ג'נין בהן לחם כמ"פ צעיר בגולני, בעיתון מקור ראשון, 15 באפריל 2022 רביב דרוקר, המפקד הבכיר שיצא לבדו אל התופת פוגש לראשונה את האנשים שהציל, באתר חדשות 13, 6 בנובמבר 2023 מאמרים פרי עטו קובי הלר וגל פרל פינקל, עוצבת הקומנדו – מאוסף יחידות מובחרות ל"אס בשרוול" של צה"ל, כתב העת "בין המערכות", 5 במאי 2022 יוחאי עופר, מי אתה שי קלפר? הכירו את המח"ט הבא של גולני, באתר nrg‏, 7 באוגוסט 2017 יוסי יהושוע, חברון, ‏"לא נחזור הביתה עד שנמצא אותם", באתר "ידיעות אחרונות", 20 ביוני 2014 (הקישור אינו פעיל) לילך שובל, חיילים שלהם, לנצח: מפקדים מספרים על פקודיהם שנפלו, באתר ישראל היום, 2 במאי 2022 עשהאל לובוצקי, מן המדבר והלבנון, הוצאת ידיעות ספרים, 2008 אמיר בוחבוט‏, ה"גולנצ'יק" מחיל האוויר מתכונן לתפקיד חייו, באתר וואלה, 3 בפברואר 2012 עקיבא נוביק, "ידיעות אחרונות", סמ"ר משה נפתלי נקבר: "תמיד תהיה אחי הגדול", באתר ynet, 19 באוגוסט 2011 יואב זיתון, מגן בגבול סוריה: פרס הרמטכ"ל לגדס"ר גולני, באתר ynet, 30 בדצמבר 2012 סא"ל עודד הרשקוביץ, לילה עם דובדבן בכפר, באתר צה"ל (דרך ארכיון האינטרנט), 27 ביוני 2014 יוחאי עופר, מפקד דובדבן: "רואים פחדנות גדולה בחמאס", באתר nrg‏, 27 ביולי 2014 מתוך כתב צל״ש הרמטכ״ל מפקד חדש לחטמ"ר הדרומית באוגדת עזה, באתר ערוץ 7, 18 באוגוסט 2016 גל פרל פינקל, ‏החטיבה בת 3, אבל עדיין בהקמה, באתר דבר העובדים בארץ ישראל, 3 באוגוסט 2018 אל"ם מני ליברטי נכנס לתפקידו כמפקד עוצבת "עוז", באתר צה"ל, 22 באוגוסט 2021 רשימת המפקדים החדשים בצה"ל, באתר צה"ל, 12 ביולי 2021 תת-אלוף קובי הלר נכנס לתפקיד מפקד עוצבת המפץ, באתר צה"ל, 13 בספטמבר 2021 רשימת המפקדים החדשים בצה"ל, באתר צה"ל, 17 ביולי 2023